
व्याख्या: 


व्याकरण 


(च) अथ हलन्तनपुंसकलि<प्रकरणम्‌ 


स्वमोर्लुक, दत्वम्‌-स्वनडुत्‌, स्वनडुद्‌। स्वनडुही। “चतुरन-डुहो:-” इत्यात्वम्‌-स्वनड्वांहि। पुनस्तद्वत्‌। शेषं 
पुंवत्‌। वा:, वारी, वारि। वार्भ्याम्‌। चत्वारि। किम्‌ू, के, कानि। इदम्‌, इमे, इमानि। 





स्वमोर्लुक-नपुंसक लिड्ग होने से 'स्वमोर्नपुसंकात्‌' सूत्र से सु और अम्‌ का लोप होता है 

यह प्रक्रिया इस प्रकरण में सामान्य रूप से सभी शब्दों के लिये है, यद्यपि यहां 'स्वनडुह' शब्द के लिए ही उल्लेख 
की गई-सी मालूम पड़ती है। 

दत्वम्‌ू-सु और अम्‌ का लोप होने पर 'स्वनडुह' शब्द के हकार को पदान्त होने से 'वसुस्नंसु-” सूत्र से दकार 
आदेश होता है। 








हकारान्त स्वनडुह-(अच्छे बैलवाला, कुल आदि) शब्द के 'सु' और 'अम्‌' का -स्वमोर्नपुंसकात्‌' सूत्र से लोप होने 


पर पदान्त बन जाने से हकार को 'वसुस्रंसु- सूत्र से दकार और उसको “ावसाने' से वैकल्पिक तकार होकर 
दो रूप सिद्ध हुये स्वनडुत्‌ और स्वनडुद्‌। 














स्वनडुही-औ को नपुंसकाच्च' सूत्र से शी आदेश हुआ | शकार की इत्संज्ञा और लोप होकर रूप सिद्ध हुआ। 
स्वनड्वांहि-जस्‌ को 'जश्शसो: शि' सूत्र से 'शि' आदेश और उसकी 'शि सर्वनामस्थानम्‌' से सर्वनामस्थान संज्ञा 
होने पर 'चतुर-नडुहो:-' सूत्र से अन्त्य अच्‌ डकारोत्तरवर्ती उकार के आगे आम्‌ आगम, उकारको यण्‌ वकार 
और “नपुंसकस्य झलच: से अन्त्य अच्‌ आकार के आगे नुम आगम तथा नकार को “नश्चापदान्तस्य झलि' से 
अनुस्वार होकर स्वनड्वांहि रूप सिद्ध हुआ | 














पुनरिति-फिर उसी प्रकार अर्थात्‌ द्वितीया के रूप भी प्रथमा के सामन ही बनते हैं क्योंकि 'सु"” के समान 'अम्‌ 
का भी लोप हो जाता है और जश्‌ के समान शस्‌ को भी शि आदेश होता है। औ और औट्‌ तो सर्वथा समान 
है। फलितार्थ यह हुआ कि नपुंसक में प्रथमा और द्वितीया के एक जैसे रूप बनते हैं| 














शेषमिति-शेष--ततीया आदि के-रूप -पुंल्लिड्ग * के समान बनते हैं | अर्थात्‌ पुंललड्ग 'अनडुह' शब्द के समान 
ही बनेंगे। 

वा:-रकारान्त वार्‌ (जल) शब्द के आगे सु का लोप और रकार को विसर्ग हुए। 

वारी-औ को शी आदेश हुआ। 

वारि-जस्‌ को 'शि' आदेश होकर रूप सिद्ध हुआ। 

यही रूप द्वितीया के भी बनेंगे । ततीया आदि के रूपों में नपुंसकलिड्गकृत कोई विशेषता नहीं होती, अतः साधारण 
नियम से रूप बनेंगे। 

चत्वारि--चतुर्‌ शब्द से पर जस्‌ और शस्‌ को 'शि' आदेश और उसकी सर्वनामस्थान संज्ञा होने पर “२५६ 











१. अजन्तनपुंसकलिडग प्रकरण में बताया जा चुका है कि प्रथमा और द्वितीया के एक समान रूप होते हैं। शेष रूप भी पुंल्लिड्ग के 
समान ही होते हैं। अतः एव सिद्ध हुआ कि यहां केवल प्रथमा के रूप ही सिद्ध करने होते हैं-उन्हीं में अन्तर पड़ता है। इनमें भी 
विशेष रूप से द्विववन और बहुवचन में | एकवचन में तो 'सु' और 'अम्‌' का लोप हो जाने से कोई विशेष कार्य नहीं होता। अतः 
यहां केवल प्रथम तीन रूपों की सिद्धि प्रायः आयेगी, बल्कि दो की ही टद्विवचन और बहुवचन की। एकवचन में तो जैसा शब्द का 
रूप होता है प्राय: वेसा ही होगा। इसमें प्रत्ययलक्षण कार्य भी नहीं होता, “न लुमताड्गस्य' के निषेघ होने से। 

व्याख्या: 


चतुरनडुहो:- सूत्र से आम्‌ आगम तथा उकार्‌ को यण्‌ वकार होकर चत्वारि रूप सिद्ध होता है। 
शेष रूप साधारण नियम से पुंल्लिड्ग के समान ही बनेंगे। 
किम्‌-मकारान्त किम्‌ शब्द के सु और अम्‌ का लोप होकर किम्‌" यही रूप बन गया। 





के-औ' में "किम: क:' से 'क' आदेश होने पर अदन्त शब्द बन गया, तब अदन्त शब्द के समान औ को शी आदेश 
और गुण एकादेश होकर रूप सिद्ध होगा । 





कानि-जस्‌' और 'शस्‌' में “क' आदेश होने पर पूर्ववत्‌ रूप सिद्ध होगा। शेष रूप पूर्ववत्‌ पुंल्लिड्ग के समान 
बनेंगे। 
*इदम्‌-सु का लोप हुआ और रूप बन गया। 





इमे-त्यदाद्यत्व, पररूप, औ' को शी आदेश, गुण और 'दश्च' दकार को मकार होकर रूप सिद्ध हुआ। 
इमानि-त्यदाद्यत्व, पररूप, शि आदेश, उसकी सर्वनामस्थानसंज्ञा, अकारान्त होने से नुम्‌ आगम, उपधादीर्घ और 
दकार को मकार होकर रूप बना । 





इसी प्रकार द्वितीया के रूप बनेंगे। शेष रूप पुंल्लिडुग के समान बनेंगे | 
(वा) अन्वादेशे नपुंसके एनद्‌ वकक्‍तव्य:-। एनत्‌, एनद्‌। एने। एनानि। एनेन। एनयोः अहः। विभाषा 
डिश्यो:-अही, अहनी। अहानि। 


अन्वादेश में नपुंसकलिडग में 'इदम्‌' और 'एतद्‌' शब्द को 'एनद्‌' आदेश हो । 








यह वार्तिककार का वचन है| इसके आगे भाष्य में कहा है '"एनदिति नपुसकैवचने' अर्थात्‌ 'एनद्‌” यह आदेश 
नंपुसक के एकवचन सु अम्‌ में हो। अत: एकवचन सु अम्‌ में ही यह आदेश होता है, अन्यत्र तो 'एन' आदेश ही 
होता है। 

एनत्‌-'सु' अम्‌' के लोप होने पर 'इदम्‌' को '"एनद' आदेश हुआ | तब वैकल्पिक चर्त्व होने से दो रूप बने। 











एने-आदि शेष स्थलों में 'एन' आदेश ही हुआ। 





अहः-नान्त अहन्‌ (दिन) शब्द के सु का लोप, 'रोसुपि' सूत्र से नकार को रे आदेश और उसको 'खरव-से विसर्ग 
होकर रूप बना। 





अही, अहनी-'औ' को शी आदेश हाने पर “विभाषा डिश्यो' सूत्र से अन्‌” के अकार का लोप विकल्प से होकर 
दो रूप सिद्ध होते हैं। 

अहानि-अस्‌ को शि आदेश, सर्वनामस्थानसंज्ञा, नान्‍्त उपधा अकार को दीर्घ होकर रूप सिद्ध हुआ। 

इसी प्रकार ये ही रूप द्वितीया के भी बनते हैं| 

टा में 'अल्लोपोनः से अन्‌ के अकार का नित्यलोप होने से अहा, यह रूप बनता है इसी प्रकार अन्य अजादि 
विभक्तियों में रूप बनते हैं। 




















अहन्‌ 8.2.68 


व्याख्या: 


अहन्‌ इत्यस्य रु: पदान्ते। अहोभ्याम्‌। दण्डि। 








अहन्‌ शब्द को रु (अन्त) आदेश हो पदान्त में | 





अहोभ्याम्‌-भ्याम्‌ के हलादि होने से उसके परे रहते पूर्व अहन्‌' शब्द की 'स्वादिष्सर्वनामस्थाने' से पदसंज्ञा होती 





१. विभक्ति पर न होने से “क' आदेश नहीं हआ। “न लुमताड्गस्य' के निषेध होने से प्रत्ययलक्षण से भी नहीं हो पाता। 
२. विभक्ति के लुक्‌ हो जाने से त्यदाद्यत्व नहीं हो पाता। प्रत्ययलक्षण से भी नहीं होता क्योंकि 'न लुमताड्गस्य' से उसका निषेध हो 
जाता है। “२७२ इदमो मः सूत्र से भी त्यदाद्यत्व का बाध होता है। 

व्याख्या: 


व्याकरण 





है| अतः पदान्त होने से नकार को रु आदेश हुआ, उसको 'हशि च' से उ और अकार उकार को ओ गुण एकादेश 
होकर रूप सिद्ध हुआ | 
अन्य हलादियों में ऐसे ही रूप सिद्धि होती है। 





त अह्ा अहोभ्याम्‌ अहोभि:।  च. अटह्ढे अहोभ्यामू, अहोभ्य: | 
प. अहः अहोभ्याम्‌ अहोभ्य:-।.. ष. अहः अह्ो: अहाम | 
स. अहि-अहनि अहो:, अहःसु | 








दण्डिन्‌-(दण्डधारी कुल) शब्द के सु का लोप होने पर 'न लोपः सूत्र से नकार का भी लोप हुआ | दण्डि रूप 
सिद्ध हुआ। 

(वा) सम्बुद्धी नपुंसकानां नलोपो वा वाच्य:। हे दण्डिन्‌ हे दण्डि। दण्डिनी, दण्डीनि, दण्डिना, दण्डिभ्याम्‌। 
सुपथि। भस्य टेलोप:-सुपथी। सुपन्‍्थानि। ऊर्क, ऊर्जी, ऊन्र॒जि। नरजानां संयोग:। तत्‌, ते, तानि। यत्‌, 
ये, यानि। एतत्‌, एते, एतानि। गवाक्‌, गोची, गवाचि। पुनस्तद्गधत्‌। गोचा। गवाम्भ्याम्‌ू। शकृत, शकृती, 
शकृन्ति। ददत्‌, ददती। 





सम्बुद्धि में नपुसंकलिडग शब्दों के नकार का लोप विकल्प से होता है। 

हे दण्डिन्‌ हे दण्डि--इस वार्तिक से नकार के लोप के विकल्प होने से दो रूप बने | 

दण्डिनी-औ को 'शी' आदेश होकर रूप सिद्ध हुआ। 

दण्डीनि--जस्‌ को शि आदेश, सर्वनामस्थानसंज्ञा, उपधादीर्घ होकर रूप सिद्ध हो गया। 

द्वितीया के रूप भी ऐसे ही बनते हैं। ततीया आदि विभक्तियों में पुंललिछुग के समान रूप सिद्ध होते हैं। 
सुपथि-सुपथिन्‌ (अच्छे मार्गवाला नगर या वन) शब्द के सु का लोप होने पर नकार का भी लोप हुआ | सुपथि- 
रूप बना। 























सुपथि-औ को शी आदेश होने पर नपुंसकलिडग होने से इसकी 'सुडनपुंसकस्य' से सर्वनामस्थानसंज्ञा न होने 
के कारण “यचि भम्‌' से भर्ंज्ञा हुई | तब 'भस्य टेलॉप: सूत्र से टि 'इन्‌' का लोप होकर सिद्ध हुआ। 








'सुपन्थानि-जस्‌ को शि आदेश और शि की सर्वनामस्थानसंज्ञा होने पर 'इतोत्‌ सर्वनामस्थाने' सूत्र से इकार 
को अकार आदेश, अतोगुणे' से पररूप और “थो न्थ:' सूत्र से “नथ'आदेश करनेपर 'सुपन्थन्‌ इ* ऐसी स्थिति बनी । 
यहां उपधादीर्घ होकर रूप सिद्ध हुआ। 











इसी प्रकार द्वितीया के रूप बनेंगे। शेष रूप पुंल्लिडग 'पथिन्‌' शब्द के समान बनते हैं। सम्बुद्धि में नकारलोप 
के विकल्प से-हे सुपथि, हे सुपथिन्‌। 

जकारान्त ऊर्ज (बल और तेज) शब्द 
ऊर्क ग-'ऊर्जु+सु' इस दशा में सु का लोप होने पर चवर्ग जकार को “चोःकुः सूत्र से कवर्ग गकार आदेश हुआ | 
तब अवसान होने से विकल्प से चर्‌ ककार होकर ऊर्क, और ऊर्ग दो रूप सिद्ध हुए। 
ऊर्जी-औ को शी आदेश होकर रूप सिद्ध हुआ। 
ऊन्रजि--जस्‌ को शि आदेश और उसकी सर्वनामस्थानसंज्ञा होने पर झलन्त होने से (२३६ नपुंसकस्य झलच:ः' 
सूत्र से नुम्‌ आगम अन्त्य (व्यपदेशिवद्भाव से) अचू अकार के आगे हुआ | तब उक्त रूप सिद्ध हुआ | 














नरजामिति-ऊन्रजि में न र ज इस क्रम से संयोग है अर्थात्‌ पहले नकार, उसके बाद रकार और तब जकार 
है | कहने का अभिप्राय यह है कि रकार के बीच में होने से नकार का जकार के साथ योग न होने से यहां श्चुत्व 
नहीं हुआ | 








१. शि की सर्वनामस्थानसंज्ञा होने से भसंज्ञा के अभाव से टि का लोप नहीं हुआ। 

दकारान्त सर्वनाम तद्‌, यद्‌ और एतद्‌ शब्द के सु और अम्‌ के लोप और विकल्प से चर्‌ होने पर तत्‌, यत्‌ और 
"एतत्‌-ये रूप सिद्ध होते हैं। 

ते, ये, एते-औ परे रहते त्यदाद्यत्व और पररूप तथा औ को शी आदेश और गुण होने पर रूप सिद्ध होते हैं| 
तानि, यानि, एतानि-जस्‌ और शस्‌ को शि आदेश, सर्वनामस्थान संज्ञा, त्यदाद्यत्व, पररूप, नुम्‌ और उपधादीर्घ 
ओकर रूप सिद्ध होते हैं। 


शेष रूप पुल्लिड्ग के समान ही बनते हैं। 
चकारान्त गो अचू * शब्द 











गवाक्‌, गू-गो अच्‌ * अर्थ में 'अनिदितां हल उपधाया: कडिति' सूत्र से नकार का लोप होने पर तथा 'सु' का 
लोप और ओकार को 'अवड सफोटायनस्य' से अवड आदेश तथा सवर्णदीर्घ हुआ। तब “गवाच्‌' इस स्थिति में 
पहले 'झलां-' सूत्र से चकार की जश्‌ जकार, तब '“क्विन्प्रत्ययस्य-' सूत्र से जकार को कवर्ग जकार और उसको 
अवसान में होने के कारण चर्त्व विकल्प से होकर गवाक* और गवाग ये दो रूप सिद्ध हुए। 





गोची-औ को शी आदेश और भरसंज्ञा* होने के करण अकार का 'अचः सूत्र से लोप होकर रूप बना। 
गवाचि- जस्‌ को शि आदेश, उसकी सर्वनामस्थानसंज्ञा, ओकार अवड आदेश तथा सवर्णदीर्घ होने से “गवाच्‌ 
इ; ऐसी स्थिति बनी | यहां झलन्त होने से 'नपुंसकस्य झलच:' से नुम्‌ आगम्‌ नकार को अनुस्वार परसवर्ण होकर 
रूप सिद्ध हुआ। 

पुनरिति-द्वितीया में भी ऐसे ही रूप सिद्ध होते हैं। 


गोचा-टा में अजादि सुप्‌ होने से भसंज्ञा होकर 'अचः सूत्र से अकार का लोप होकर रूप सिद्ध होता है। 











गवाभ्याम्‌-भ्याम्‌ में हलादि विभक्ति होने से भसंज्ञा न हुई, तब 'स्वादिष्वसर्वनामस्थाने' से पूर्व की पदसंज्ञा हुई | 
अवड्‌ आदेश, सवर्ण दीर्घ, चकार को जश्‌ जकार और जकार को कुत्व गकार होने से रूप बना। 

अजादि विभक्तियों में 'गोचा' के समान अकार का लोप होकर रूप बनते हैं और हलादि में “गवाभ्याम्‌' के जैसे 
अवड्‌ आदेश, सवर्णदीर्घ, जश्त्व, कुत्व होकर 'सुप्‌' में कुत्व होने पर चर्‌ चकार ककार और सकार को मूर्धन्य 
षकार तथा क ष के सयोग से क्ष बनकर गवाक्षु रूप बनता है। 














शकृत्‌, दू-तकारान्त शकृत्‌ (विष्ठा, मल) शब्द के सु का लोप होने पर तकार को 'झलां जश:-' से जश्‌ दकार 
और उसको अवसान होने के कारण विकल्प से चर्‌ तकार होकर शकृत्‌, शकृद्‌ रूप बनते हैं| 











शकृती-औ को शी आदेश होकर रूप सिद्ध हुआ। 





शकृन्ति-जस्‌ को शि आदेश, उसकी सर्वनामस्थानसंज्ञा, झलन्त होने से नुम्‌ू, अनुस्वार और परसवर्ण होकर रूप 
की सिद्धि हुई। 
लोप होने पर विभक्ति पर न होने से त्यदाद्यत्व और तकार को सकार नहीं होता। 'न लुमताडूगस्य' से निषेध होने से प्रत्ययलक्षण 
से भी उक्त कार्य नहीं होते। 
“गामचति' इस विग्रह में सुबन्त गो शब्द उपपद रहते ऋत्विग्‌-' सूत्र से क्विन्‌प्रत्यय होता है। क्विन्‌ का सर्वाहार लोप हो जाता 
है। तब “गो अच्‌' शब्द बनता है। 








गति अर्थ में नकार का लोप होने से “गो अच्‌' शब्द होता है। अरच्‌ धातु का पूजा अर्थ भी होता है, पूजा अर्थ में 'नाचे: पूजायाम्‌' 

सूत्र से नकार के लोप का निषेध हो जाता है। तब “गवाड” आदि रूप होते हैं। यहां मूल में केवल गति अर्थ के ही रूप दिखाये 
हैं। गति और पूजा अर्थ के मेद से इसके सारे रूप १०६ होते हैं जो कि मध्कौमुदी में दिखाये गये हैं। सिद्धान्त कौमुदी में तो रूप 
बनाये गये हैं। विस्तार के भय से और अधिक आवश्यक न होने से हिन्दी टीका में भी वे छोड़ दिये गये हैं। 

यहां केवल अवड्‌ पक्ष का ही रूप दिखाया गया है। अवडः विकल्प से होता है, पक्ष में 'सर्वत्र विभाषा गो: से प्रकृतिभाव विकल्प 
से, उसके पक्ष में "एड: पदान्तादति' से पूर्वरूप होकर गो अक और गोक्‌ रूप भी बनते हैं। जिन स्थलों में 'अच” के अकार का 
लोप नहीं होता, उन स्थलों में इस प्रकार तीन रूप होते हैं। मूल में नहीं दिखाये गये। 




















नपुंसकलिड्ग में होने के कारण 'शी' की सर्वनामस्थानसंज्ञा नहीं हाती, अतः इसके परे रहते पूर्व की भसंज्ञा हो जाती है। 

व्याकरण 
द्वितीया के रूप प्रथमा के समान और शेष का पुंल्लिड्ग 'महत्‌' के समान बनेंगे। 
ददत्‌-(देता हुआ) शब्द के सु और अम्‌ में ददद्‌ और औ औरटू में ददती रूप पूर्ववत्‌ सिद्ध होते हैं। 





वा नपुंसकस्य 7..79 


अभ्यस्तात्‌ परो यः शता, तदन्तस्य क्‍्लीब्स्य वा नुम्‌ सर्वनामस्थाने। ददन्ति, ददति। तुदत्‌। 








व्याख्या: अभ्यस्त से परे जो शत प्रत्यय, तदन्‍्त नपुंसकलिड्ग शब्द को विकल्प से नुम्‌ आगम हो सर्वनामस्थान परे रहते | 





ददन्ति, ददति-जस्‌ को शि आदेश और उसकी सर्वनामस्थानसंज्ञा होने पर प्रकृत सूत्र से विकल्प से नुम्‌ हुआ, 
क्योंकि ददत्‌ की “उमे अभ्यस्तम्‌' सूत्र से अभ्यस्त संज्ञा होती है। अत: उक्त दो रूप बने | शस्‌ का भी यही रूप 
बनेगा। 








शेष रूप पूर्ववत्‌ पुंल्लिड्ग 'महत्‌' शब्द के समान बनेंगे। 
तुदत्‌-(पीड़ा पहुंचाता हुआ) शब्द के सु और अम्‌ का लोप होकर पूर्ववत्‌ रूप सिद्ध हुआ। 


“आच्छीन्नद्यो्नुम्‌! 7..80 


अवर्णान्ताद्‌ अडगात्‌ परो यः: शतुरवयवः, तदन्तस्य अड्गस्य नुम्‌ वा शीनद्यो:। तुदन्ती, तुदती। तुदन्ति। 


व्याख्या: अवर्णान्त अड्ग से परे जो शत का अवयव तदन्त अड्ग को नुम्‌ आगम विकल्प से हो शी और नदी “डीप्‌ प्रत्यय 


के ईकार' परे रहते। 

तुदन्ती, तुदती-तुदत्‌१ शब्द में अवर्णान्त अछूग 'तुद्‌' है, उससे परे शत का अवयव तकार है तदन्त 'तुदत्‌' अछूग 
को शी परे रहते विकल्प से नुम्‌ होकर दो रूप बने तुदन्ती, तुदती। 

तुदन्ति-जस्‌ और शस्‌ का रूप है, उनको 'शि' आदेश होने पर यहां “नपुंसकस्य झलचः से नित्य नुम्‌ होकर रूप 
सिद्ध हुआ। 

शेष रूप पुंल्लिडुग के समान बनेंगे। 











“शप्श्यनोर्नित्यम्‌! 7..8॥ 


शप्श्यनोरात्‌ परो यः शतुरवयवः, तदन्तस्य नित्यं नुम्‌ शीनद्योः। पचन्ती। पचन्ति। दीव्यन्ती। दीव्यन्ति। ६ 
नुः। धनुपी। “सान्त-' इति दीर्घ:, “नुम्‌विसर्जनीय- इति ष: धनुंषि। धनुषा। धनुर्भ्याम्‌। एवम्‌-चक्षुर्हविरादय:। 
पयः, पयसी, पयांसि। पयसा। पयोभ्याम्‌। सुपम्‌, सुपुंसी, सुपुमांसि। 





व्याख्या: शप्‌ और श्यन्‌ के अकार'* से परे जो शत का अवयव, तदन्त को नित्य नुम्‌ को शी और नदी * (डीप्‌ का ईकार) 


परे रहते | 


तुद्‌ धातु से शत प्रत्यय होने पर धातु से श हुआ। तब 'तुद्‌ अ अत्‌' इस दशा में श के अकार और शत के अकार को पररूप 

एकादेश होने पर 'तुदत्‌' यह शब्द बना है। 

अवर्णान्तत अड्ग से परे शत का अवयव भ्वादि, दिरवादि, तुदादि और चुरादि इन चार गणों में मिलता है। भ्वादि और चुरादि में शप्‌ 
के, दिवादि में 'श्यन्‌' के यकारोत्तरवर्ती तथा तुदादि में श के अकार से अडग अवर्णान्त बनता है। अतः शप्‌ और श्यन्‌ के स्थल 
में नित्य नुम्‌ विधान होने से भ्वादि, दिवादि तथा चुरादि धातुओं के शतप्रत्ययान्त शब्दों से औ' को शी आदेश होने पर नित्य नुम्‌ होता 
है, तुदादिगण की धातुओं से सिद्ध शतप्रत्ययान्त शब्दों से विकल्‍प से शेष गणों की धातुओं से निष्पन्न शब्दों से होता ही नहीं क्योंकि 
उनमें 'शप' नहीं होता, अतः इन दोनों सूत्रों की प्रवत्ति वहां होती ही नहीं। 

शतप्रत्ययान्त शब्दों के उगित्‌ होने से स्त्रीत्वविवक्षा में 'उगितश्व' से डीप्‌ प्रत्यय होता है। डीप्‌ का ई शेष रहता है। दीर्घ ई होने 
से इसकी नदी संज्ञा होती है। भ्वादि, दिवादि और चुरादि गण के शतप्रत्ययान्तों से नित्य, और तुदादि के शतप्रत्ययान्त शब्दों से विकल्प 

से नुम्‌ होता है तथा अन्य गण वालों से नहीं होता। जो रूप शी में बनता है। वही स्त्रीलिडग में भी, समान नियम होने से। यदि 
शी में नुम्‌ नित्य होगा, तो स्त्रीलिडग में भी नित्य ही होगा और यदि विकल्प से होगा तो स्त्रीलिडग में भी विकल्प से ही होगा तथा 
यदि शी में नहीं होगा तो स्त्रीलिड्ग में भी नहीं होगा। यथा-शी-पचन्ती स्त्री-पचन्ती, शी-तुदन्ती, तुदती, स्त्री-तुदन्ती, तुदती। 
शी-मुष्णती, स्त्री-मुष्णती। इसी प्रकार अन्यत्र समझना चाहिये। 

यह नित्य विधान पूर्वोक्त विकल्प का बाधक है। 





पचन्ती-पच्‌ धातु से शतप्रत्यय करने पर बीच में शत्‌ होने से 'पच्‌ अ अत्‌' इस दशा में पररूप होकर पचत्‌ शब्द 
बनता है। इसमें शप्‌ का अकार “अन्तादिवच्च' के अतिदेश से है, उससे पर शत का अवयव तकार है | तदन्त पचत्‌ 
शब्द को शी परे रहते नुम्‌ नित्य हुआ। तब “पचन्ती” यह रूप सिद्ध हुआ | 

पचन्ति-जस्‌ शस्‌ में तुदन्ति के समान ही सिद्ध होता है। 

शेष रूप पुंल्लिड्ग के समान ही बनते हैं। 

दीव्यत्‌ू-(खेलता हुआ आदि) शब्द के रूप पचत्‌ के समान ही बनते हैं। इस में श्यन्‌ प्रत्यय होने से शी परे रहते 
नित्य ही नुम्‌ होता है। 

दीव्यन्ती-'दीव्यत्‌ + औ' इस स्थिति में औ' को शी आदेश होने पर श्यन्‌ से शत प्रत्यय का अवयव तकार है, 
अत: तदन्त दीव्यत्‌ शब्द को 'शप्श्यनोर्नित्यम्‌' सूत्र से नित्य नुम्‌ आगम होगा। नुम्‌ आगम “मिदचोन्‍्त्यात्पर:' इस 
परिभाषा के बल से अन्त्य अच्‌ रकारोत्तरवर्ती अकार के आगे और उसी का अवयव होकर आयेगा। इस प्रकार 
इस रूप की सिद्धि होती है। 

दीव्यन्ति-जस्‌ और शस्‌ में यह रूप बनता है। इसकी सिद्धि उपर्युक्त प्रकार से ही होती है 

षकारान्त धनुष" (धनुष्‌) शब्द के सु का लोप होने पर रुत्व के प्रति तत्व असिद्ध होने से सकार को रुत्व विसर्ग 
होकर धनु: रूप सिद्ध हुआ | 



































धनुषी-औ को शी आदेश होने पर रूप सिद्ध हुआ। 





धनुंषि-शि आदेश और उसकी सर्वनामस्थानसंज्ञा होने पर झलन्त से परे होने से 'नपुंसकस्य झलच: से नुम्‌ आगम 
हुआ | तब 'धनु न्‌ स्‌* इ* इस दशा में सर्वनामस्थान पर होने से सान्‍्त संयोग होने से 'सान्तमहतः संयोगस्य' सूत्र 
से उपधा उकार कोर्घ हुआ | तदनन्तर नकार को “नश्चापदान्स्य झलि' से अनुस्वार और नुम्स्थानिक अनुस्वार 
के व्यवधान होने पर भी 'नुम्‌विसर्जनीय' सूत्र से सकार को मूर्धन्य प होकर रूप सिद्ध हुआ। 

इसी प्रकार द्वितीया के भी रूप सिद्ध होंगे। 

धनुर्भ्यामू-यहां भी षत्व के असिद्ध होने से सकार का रुत्व हुआ। 

अन्य हलादि विभक्तियों में भी इसी प्रकार रुत्व होकर रूप सिद्ध होते हैं। 

सुप्‌ में-धनु:षु और चक्षुष्पु ये दो रूप बनते हैं। 




















एवमिति-इसी प्रकार चक्षुष्‌ (नेत्र), हविष्‌ (घी) और जनुष्‌ (जन्म) आदि पकारान्त क्लीव शब्दों के भी रूप 
बनते हैं | 

सकारान्त पयस्‌ (जल, दूध) शब्द के सु का लोप होने पर सकार को रुत्व विसर्ग करने से पयः रूप सिद्ध हुआ | 
पयसी--औ को शी आदेश होकर रूप सिद्ध हो गया। 

पयांसि--जस्‌ को शि आदेश और उसकी सर्वनामस्थानसंज्ञा होने पर झलन्त होने से “नपुंसकस्य झलचः' से नुम्‌ 
आगम हुआ | तब 'पय न्‌ स्‌ इ' इस स्थिति में सान्‍्त संयोग होने से 'सान्त महतः संयोगस्य' सूत्र से उपधादीर्घ 
हुआ और नकार को “नश्चापदान्तस्य झलि' से अनुस्वार होकर रूप सिद्ध हुआ | 























पयोभ्याम्‌-भ्याम्‌ के हलादि होने से 'स्वादिष्वसर्वनामस्थाने' सूत्र से पूर्व की पदसंज्ञा हुई, तब पदान्त होने से सकार 
को रुत्व हुआ। उसको 'हशि च' से उकार और पूर्व पर के स्थान में ओ गुण होकर रूप सिद्ध हुआ। 





धन्‌ धातु से औणादिक उस्‌ प्रत्यय करने पर सकार को मूर्धन्य होकर 'धनुष्‌' शब्द बना है। रुत्व के प्रति षत्व असिद्ध है। 
यहां 'वॉरुपधाया:' से दीर्घ नहीं हुआ। क्योंकि यहां रकार धातु का नहीं, अषि तु प्रत्यय का है। 





धनु न्‌ स्‌' यहां बीच में नुम आ जाने से निमित्त न रह जाने के कारण “निमित्तापाये” परिभाषा के बल से षकार भी न रहा। 

व्याकरण 
सुप्‌ में सकार को रुत्व और रकार को विसर्ग होने पर 'पयः सु' इस स्थिति में 'विसर्जनीयस्य सः' सूत्र से विसर्गों 
को सकार प्राप्त होता है। उसको बाधकर “वा शरि' सूत्र से विसर्गों को विकल्प से विसर्ग होकर पयःसु बना और 
पक्ष में सकार होने पर पयस्सु | 
इसी प्रकार सकारान्त नपुंसकलिडग यशस्‌ (कीर्ति), मनस्‌ (मन) रक्षस्‌ (राक्षस) महस्‌ (तेज) वयस्‌ (पक्षी, अवस्था) 
तेजस्‌ (तेज) ओजस्‌ (बल, तेज) और ओकस्‌ (घर) आदि शब्दों के भी रूप बनेंगे। 
सुपुंस (शोभनाः पुमांसो यस्य कुलस्य नगरस्य बा-अच्छे पुरुषवाला कुल या नगर) शब्द के सु का लोप होने पर 
मकार का संयोग होने से सकार को संयोगान्त लोप हुआ। पर त्रिपादी होने से अनुस्वार संयोगान्त लोप के प्रति 
असिद्ध है। तब रूप सिद्ध हुआ सुपुम्‌ | 
सुपुंसी-औ को शी आदेश होकर रूप बन गया। 
सुपुमांसि-जस्‌ को शी आदेश और उसकी सर्वनामस्थान संज्ञा होने पर 'पुंसोसुड' से असुड आदेश हुआ | तब 
'सुपुमस्‌ इ' इस स्थिति में झलन्तलक्षण नुम्‌ और सान्तसंयोग लक्षण उपधादीर्घ तथा नकार को “नश्व्वापदान्तस्य 
झलि' सूत्र से अनुस्वार होने पर रूप की सिद्धि हुई। 
इसी प्रकार द्वितीया के भी रूप बनेंगे। 
शेष रूप पुंल्लिड्ग 'पुंस' के समान। 


























